Diari Oficial de la Generalitat Valenciana


Sumari del DOGV 8440, del 10-12-2018 (2018/11642)

Extracte de la Resolució de 20 de novembre de 2018, del vicerector d'Internacionalització i Cooperació de la Universitat de València, per la qual s'aprova la convocatòria de beques de mobilitat internacional per a estudiants de doctorat de la Universitat de València per a l'any 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11903


Data del document
:   16-11-2018

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * ajuda pública

Extracte de la Resolució de 20 de novembre de 2018, del vicerector d'Internacionalització i Cooperació de la Universitat de València, per la qual s'aprova la convocatòria de beques de mobilitat internacional per a estudiants de doctorat de la Universitat de València per a l'any 2019. [2018/11526]  
BDNS (identif.): 427215.  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
  
Primer. Beneficiaris  
a) Estar matriculats en un doctorat oficial de la Universitat de València previst en el Reial decret 99/2011, de 28 de gener, pel qual es regulen els ensenyaments de doctorat. Aquesta condició haurà de complir-se tant al final del període de presentació de sol·licituds, com durant tot el període de realització de la mobilitat.  
b) Les estades de mobilitat no es podran realitzar al país de nacionalitat de la persona sol·licitant, a excepció d'aquells estudiants amb residència permanent a Espanya  
c) No haver gaudit d'aquesta ajuda en convocatòries anteriors.  
d) Per a sol·licitants de la modalitat A: ser nacional d'algun dels països participants al programa Erasmus (els 28 estats membres de la Unió Europea, Islàndia, Liechtenstein, Noruega i Macedònia). També podran participar els nacionals de tercers països si estan en possessió d'un permís de residència vàlid per residir a Espanya.  
  
  
Segon. Objecto  
Realitzar estades en institucions internacionals d'educació superior o de recerca al llarg de 2019 que completen l'activitat específica de mobilitat del programa de doctorat corresponent i afavoreixen l'obtenció de la Menció Internacional.  
  
Tercer. Bases reguladores  
Es contenen en l'annex I de la convocatòria i es publiquen a la pàgina web del Servei de Relacions Internacionals i Cooperació de la Universitat de València (http://www.uv.es/relint).  
  
Quart. Quantia  
Modalitat A: La quantia de la beca serà, d'una banda, de 1000 euros amb càrrec als fons propis de la UV; per una altra, addicionalment, amb els fons que rep la Universitat de València per a aquesta acció de mobilitat per part de la Unió Europea, en quanties de 400, 350 o 300 euros mensuals, depenent del país on es realitzi l'estada. Es finançaran un mínim de tres mesos i màxim de quatre.  
Modalitat B: Els beneficiaris i beneficiàries de les beques de Modalitat B rebran una ajuda única de 2.000 euros amb càrrec a fons propis de la Universitat de València  
Les ajudes es concediran en la quantia prevista als estudiants que compleixin els requisits exigits fins a esgotar l'import total fixat en la convocatòria. Seran a càrrec del beneficiari les despeses de viatge, allotjament, manutenció i altres pagaments que eventualment pugui requerir la universitat de destinació.  
  
Cinqué. Termini de presentació de sol·licituds  
El termini de presentació de les sol·licituds serà d'un mes des de la publicació de la convocatòria en el Diari Oficial de la Generalitat Valenciana.  
Una vegada finalitzat el termini de presentació, es publicarà a la pàgina web del Servei de Relacions Internacionals i en el tauler oficial d'anuncis electrònic de la Universitat de València una llista de sol·licituds admeses i excloses, amb indicació del motiu de l'exclusió i el termini d'esmena.  
  
  
Sisé. Altres dades  
Els beneficiaris hauran d'acceptar formalment la destinació adjudicada mitjançant l'imprès de l'annex corresponent  
  
València, 16 de novembre de 2018.- El degà de la Facultat de Dret, p. d. (la rectora, DOGV 09.07.2018): Javier Palao Gil.